open-index/open-wikipedia-markdown huggingface dataset:
கீதா சாகல்

**கீதா சாகல்** *( Gita Sahgal)* ( பிறப்பு: 1956/1957)  இந்தியாவின் மும்பையைச் சேர்ந்த இவர், பெண்ணிய, அடிப்படைவாத, இனவாத, எழுத்தாளரும், பத்திரிகையாளரும், ஆவணப்பட திரைப்பட இயக்குநரும், பெண்கள் உரிமைகள் ஆர்வலரும், மனித உரிமை ஆர்வலருமாவார்.

இவர் பெண்கள் அமைப்புகளின் இணை நிறுவனராகவும் தீவிர உறுப்பினராகவும் இருந்து வருகிறார். இவர் பன்னாட்டு மன்னிப்பு அவையின் பாலின பிரிவின் தலைவராகவும் இருந்து வருகிறார். குறிப்பாக மத அடிப்படைவாதிகளால் பெண்கள் எதிகொள்ளும் அடக்குமுறையை எதிர்த்தார்.

## ஆரம்பகால வாழ்க்கை மற்றும் கல்வி
[வலது|thumb| சாகலின் மாமா, முன்னாள் இந்தியப் பிரதமர் [ஜவகர்லால் நேரு ]]
கீதா சாகல் புதின ஆசிரியர் நயந்தரா சாகலின் மகளாக இந்தியாவில் பிறந்தார்.  அவர் ஒரு இந்துவாக வளர்க்கப்பட்டார். இப்போது இவர் தன்னை ஒரு நாத்திகர் என்று கூறுகிறார். இவர் முன்னாள் இந்தியப் பிரதமர் ஜவகர்லால் நேருவின் பெரிய மருமகளும், மற்றும் அவரது சகோதரி விஜயலட்சுமி பண்டிட்டின் பேத்தியுமாவார். முதலில் இந்தியாவில் படித்த இவர், 1972 இல் இங்கிலாந்து சென்றார். அங்கு இவர் லண்டனில் உள்ள கீழை மற்றும் ஆப்பிரிக்க ஆய்வுகள் பள்ளியில் பட்டம் பெற்றார். இவர் 1977 இல் இந்தியா திரும்பி, குடிமை உரிமைகள் இயக்கத்தில் பணியாற்றத் தொடங்கினார். இவர் 1983 இல் மீண்டும் இங்கிலாந்து சென்றார்.

#### பெண்கள் அமைப்புகள்
1979 ஆம் ஆண்டில் இவர் மேற்கு லண்டனின் சவுத்தாலில் அமைந்துள்ள ஒரு இலாப நோக்கற்ற அமைப்பான சவுத்தால் பிளாக் சிஸ்டர்ஸ் என்பதை அமைப்புடன் இணைந்து பணியாற்றினார்.

1989 ஆம் ஆண்டில் இவர் அடிப்படைவாதத்திற்கு எதிரான பெண்களுடன் இணைந்து பணியாற்றியுள்ளார். பிரிட்டனை கிறிஸ்தவத்தையும் அதன் நிந்தனைச் சட்டங்களையும் மட்டுமே பாதுகாப்பதாக அது விமர்சித்துள்ளது. புலம்பெயர்ந்த மதங்களுக்கான பாதுகாப்பை விலக்குவது குறுங்குழுவாதத்தின் வளர்ச்சிக்கும், புலம்பெயர்ந்தோர் மத அடிப்படைவாதத்தை நோக்கி திரும்புவதற்கும் பங்களிக்கிறது என்று இவர் நம்புகிறார்.

[வலது|thumb| சாகலின் தாய், புதின ஆசிரியர் [நயந்தரா சாகல்|நயந்தாரா சாகல் ]]

## மேற்கோள்கள்

## வெளி இணைப்புகள்
*"Gita Sahgal: A Statement", 7 February 2010
*Human Rights for All website 
*"Dangerous liaisons", Gita Sahgal, *DNA India*, 18 April 2010

பகுப்பு:இந்தியப் பெண் ஊடகவியலாளர்கள்
பகுப்பு:இந்திய இறைமறுப்பாளர்கள்
பகுப்பு:வாழும் மக்கள்
கிருட்டிணா அதீசிங்

**கிருட்டிணா நேரு அதீசிங்** (Krishna Nehru Hutheesing) (2 நவம்பர் 1907 - 9 நவம்பர் 1967) இவர் ஓர் இந்திய எழுத்தாளர் ஆவார். மேலும் இவர் ஜவகர்லால் நேருவின் தங்கையும்  மற்றும் விஜயலட்சுமி பண்டிட் மற்றும் நேரு-காந்தி குடும்பத்தின் ஒரு பகுதி ஆவார்.

## சுயசரிதை
[thumb| மையத்தில் அமர்ந்திருப்பவர் [மோதிலால் நேரு நிற்பவர்கள் (இடதிலிருந்து வலது) ஜவகர்லால் நேரு, விஜயலட்சுமி பண்டிட், கிருட்டிணா அதீசிங், இந்திரா காந்தி மற்றும் ரஞ்சித் சீதாராம் பண்டிட் ; அமர்ந்தவர்கள்: சொரூரூப ராணி, மோதிலால் நேரு மற்றும் கமலா நேரு (1927). ]]
கிருட்டிணா நேரு, இந்திய சுதந்திர ஆர்வலரும், இந்திய தேசிய காங்கிரஸின் தலைவருமான மோதிலால் நேரு மற்றும் சொரூப ராணி ஆகியோருக்கு அலகாபாத்தின் மிர்கஞ்சில்  பிறந்தார், இவர் அதீசுசிங் சமண கோயிலைக்கட்டிய ஒரு முக்கிய அகமதாபாத் சமணக் குடும்பத்தைச் சேர்ந்த குணோட்டம் (ராஜா) அதீசிங் என்பவரை மணந்தார். குணோட்டம் அதீசிங் 20 ஆம் நூற்றாண்டில் இந்தியாவின் உயரடுக்கு சமூக வட்டாரங்களில் நன்கு அறியப்பட்டவர்.    
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (November 2013)">மேற்கோள் தேவை</span>]]* &#x5D;
1950 களின் பிற்பகுதியில், இவர் நேருவின் விமர்சகரானார். 1959 இல், முன்னாள் தலைமை ஆளுநர் சி. ராஜகோபாலாச்சாரிக்கு ஆதரவளித்தார். சுதந்திராக் கட்சி என்ற ஒரு பழமைவாத சந்தை தாராளவாத அரசியல் கட்சியை உருவாக்கினார் .

இவரும் இவரது கணவரும் இந்தியாவின் சுதந்திரத்திற்காக போராடி சிறையில் அதிக காலம் செலவிட்டனர். இவர்களுக்கு ஹர்ஷா அதீசிங் மற்றும் அஜித் அதீசிங்கை என்ற இரு மகன்கள இருந்தனர் ஒரு முன்னணி வால் ஸ்ட்ரீட் துணிகர முதலீட்டாளரான அஜித், 1996 இல் அமெரிக்க வயலின் கலைஞரான ஹெலன் ஆம்ஸ்ட்ராங்கை மணந்தார். இவர் 2006இல் இறந்தார்.

இந்திராவின் மூத்த மகன் ராஜீவ் காந்தி மும்பையில் உள்ள அதீசிங்கின் வீட்டில் பிறந்தார். 
[வலது|thumb| கிருட்டிணா அதீசிங் 1958 இல் இஸ்ரேலில் [டேவிட் பென்-குரியன்|டேவிட் பென்-குரியனை (இசுரேலின் முதல் பிரதமர்) சந்தித்தார் ]]
மே 1958 இன் பிற்பகுதியில் கிருட்டிணா இசுரேலில் மூன்று நாட்கள் கழித்தார். 'இஸ்ரேல்-இந்தியா நட்பு அமைப்பு' என்ற ஒன்றை நிறுவிய இகல் அலோன் என்பவர் இவரை வரவேற்றார்.

திருமதி. அதீசிங் தனது வாழ்க்கையையும் தனது சகோதரர் ஜவகர்லால் மற்றும் தனது மருமகள் இந்திரா காந்தி ஆகியோரின் வாழ்க்கையையும் தொடர்ச்சியான புத்தகங்களில் *வி நேரூஸ்,* *வித் நோ ரெக்ரெட்ஸ்,* *நேரூஸ் லெட்டர்ஸ் டு ஹிஸ் சிஸ்டர் அன்ட் டியர் டோ பிகோல்ட்* உள்ளிட்ட தனிப்பட்ட நிகழ்வுகளுடன் வரலாற்றை பின்னிப்பிணைக்கும் புத்தகங்களில் ஆவணப்படுத்தியுள்ளார் *.*

இவரின் கணவர் ராஜா அதீசிங்கும் புத்தகங்களை எழுதியுள்ளார்: *தி கிரேட் பீஸ்: ஆன் ஏசியன்ஸ் கேண்டிட் ரிப்போர்ட் ஆன் ரெட் சீனா* (1953), *விண்டோ ஆன் சீனா* (1953), மற்றும் *திபெத் பைட் பார் பிரீடம் : த மார்ச் 1959 அப்ரைசிங்* (1960). *[[வாய்ஸ் ஆஃப் அமெரிக்கா]]*வுடன் தொடர்புடை திருமதி. அதீசிங் பல பேச்சுக்களையும் வழங்கியுள்ளார். இவர் 1967 இல் இலண்டனில் இறந்தார்.

## குறிப்புகள்

## வெளி இணைப்புகள்

* Clear-Eyed Sister - Monday, 3 January 1955  at *[[Time (magazine)|Time]]*.
*''The Laurels''- Time Monday, 10 April 1950  *[[Time (magazine)|Time]]*.
*Krishna Nehru Hutheesing materials in the South Asian American Digital Archive (SAADA)

பகுப்பு:இந்திய விடுதலைப் போராட்ட வீராங்கனைகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1967 இறப்புகள்
பகுப்பு:1907 பிறப்புகள்
கர்னாக் மன்னர்கள் பட்டியல்

**கர்னாக் மன்னர்கள் பட்டியல்** (**Karnak king list**), பண்டைய எகிப்தை ஆண்ட மன்னர்களின் பெயர்களை கொண்ட பட்டியலை, கர்னாக் கோயிலிலில், கிமு 15-ஆம் நூற்றாண்டில் புது எகிப்து இராச்சியத்தை ஆண்ட 18-ஆம் வம்ச மன்னர் மூன்றாம் தூத்மோஸ் ஆடசிக் காலத்த்தில் (கிமு 1479 முதல் கிமு 1425)  கல்வெட்டாக வடித்தார்.

கர்னாக் கல்வெட்டில் பழைய எகிப்து இராச்சியத்தை ஆண்ட சினெபெரு முதல் 61 மன்னர்களின் பெயர்கள் உள்ளது. இருப்பினும் 31 மன்னர்களின் பெயர்கள் மட்டுமே தொல்லியல் வரலாற்று அறிஞர்கள் உறுதிபடுத்தியுள்ளனர். அபிதோஸ் மன்னர்கள் பட்டியல் மற்றும் துரின் மன்னர்கள் பட்டியல்களில் விடுபட்ட  எகிப்தின் முதல் இடைநிலைக் காலம் மற்றும் இரண்டாம் இடைநிலைக் காலத்திய மன்னர்கள் பெயர்கள் கர்னாக் மன்னர்கள் பட்டியலில் உள்ளது குறிப்பிடத்தக்கதாகும்.

கர்னாக் மன்னர்களின் பட்டியலை முதன்முதலாக  1825-இல் ஜேம்ஸ் பர்ட்டன் எனும் எகிப்தியவியல் அறிஞர் கண்டுபிடித்தார்.1843-இல் ஜெர்மானிய எகிப்தியவியல் அறிஞரான கார்ல் ரிச்சர்டு லெப்சியஸ் என்பவர் நைல் நதி வடிநிலப் பகுதியில் இருந்த கர்னாக் கோயிலில் இருந்த எகிப்திய மன்னர்கள் பட்டியல் கொண்ட் குறுங்கல்வெட்டுகளை பாதுகாப்பாக பிரான்சு நாட்டிற்கு எடுத்துச் சென்றார்.மோசமாக சிதிலமடைந்த கர்னாக் மன்னர்கள் பட்டியலின் குறுகல்வெட்டுகள் தற்போது பிரான்சு நாட்டின் பாரிஸ் நகரத்தின்  இலூவா அருங்காட்சியகத்தில் உள்ளது..

## கர்னாக் மன்னர்கள் பட்டியல் விளக்கம்

## மன்னர்கள் பட்டியலின் விவரம்
கர்னாக் மன்னர்களின் பட்டியலின் பார்வோன்களின் உண்மையான பெயர் மற்றும் கல்வெட்டில் குறிப்பிட்ட பெயர்கள் தனித்தனியாக குறிப்பிடப்பட்டுள்ளது. இப்பட்டியல் மேல் வரிசை, இரண்டாம் வரிசை, மூன்றாம் வரிசை மற்றும் கீழ் வரிசை என நான்காகப் பிரிக்கப்பட்டுள்ள்து. 

}

## படக்காட்சிகள்

## இதனையும் காண்க

* சக்காரா மன்னர்கள் பட்டியல்
* அபிதோஸ் மன்னர்கள் பட்டியல்
* துரின் மன்னர்கள் பட்டியல்
* பலெர்மோ மன்னர்கள் பட்டியல் கல்வெட்டு
* மெடிநெத் அபு மன்னர்கள் பட்டியல்
* எகிப்திய பார்வோன்களின் பட்டியல் 
* பண்டைய எகிப்திய அரசமரபுகள்

## அடிக்குறிப்புகள்

## வெளி இணைப்புகள்

* Lepsius drawing from APAW 1852  from Berlin-Brandenburgische Akademie der Wissenschaften
* Karnak king list with complete hieroglyphics, sources and pictures

பகுப்பு:எகிப்திய மன்னர்கள்
பகுப்பு:எகிப்தியப் பண்பாடு
பகுப்பு:தொல்பொருட்கள்
பகுப்பு:எகிப்தின் வரலாறு
பகுப்பு:பண்டைய எகிப்து
எம். ஈ. எச். முகம்மது அலி

**முகம்மது எகுத்தார் ஹாஜியார் முகம்மது அலி** (*Mohamed Ehuttar Hadjiar Mohamed Ali*, 27 மார்ச் 1925 &ndash; 31 திசம்பர் 2004) கிழக்கிலங்கை முசுலிம் அரசியல்வாதியும், முன்னாள் நாடாளுமன்ற உறுப்பினரும் ஆவார்.

## வாழ்க்கைக் குறிப்புy
முகம்மது அலி கிழக்கு மாகாணம், திருகோணமலை மாவட்டம், கிண்ணியாவில் பிறந்தவர். எம். ஈ. எச். மகரூப் இவரது சகோதரர் ஆவார்.

## அரசியலில்
முகம்மது அலி கிண்ணியா கிராம சபைத் தலைவராகப் பணியாற்றினார். இவர் 1947 நாடாளுமன்றத் தேர்தலில் கம்யூனிஸ்டுக் கட்சியின் சார்பில் மூதூர் தொகுதியில் போட்டியிட்டு ஐக்கிய தேசியக் கட்சியின் வேட்பாளர் ஏ. ஆர். ஏ. எம். அபூபக்கரிடம் 1720 வாக்குகளால் தோல்வியடைந்தார். 1952 தேர்தலில் சுயேச்சை வேட்பாளராகப் போட்டியிட்டு வெற்றி பெற்று நாடாளுமன்றம் சென்றார். 1956, மார்ச் 1960 தேர்தல்களிலும் சுயேச்சையாகப் போட்டியிட்டு வெற்றி பெற்றார். சூலை 1960 தேர்தலில் ஐக்கிய தேசியக் கட்சி சார்பில் போட்டியிட்டுத் தோல்வி அடைந்தார்.

இலங்கைத் தமிழரசுக் கட்சி 1961 இல் நடத்திய சத்தியாக்கிரகப் போராட்டங்களில் முகம்மது அலி தீவிரமாகப் பங்குபற்றினார். தமிழரசுக் கட்சியின் மூதூர் உறுப்பினர் தம்பையா ஏகாம்பரம் 1962 இல் இறந்ததை அடுத்து, அத்தொகுதிக்கு 1962 சூன் 28 இல் நடைபெற்ற இடைத்தேர்தலில் முகம்மது அலி தமிழரசுக் கட்சியின் சார்பில் போட்டியிட்டு வெற்றி பெற்று நாடாளுமன்றம் சென்றார். 1965 தேர்தலில் மீண்டும் தமிழரசுக் கட்சியின் சார்பில் போட்டியிட்டு வெற்றி பெற்றார். 1970 தேர்தலில் ஐக்கிய தேசியக் கட்சியில் போட்டியிட்டுத் தோல்வி அடைந்தார்.

பின்னர் முகம்மது அலி மாலைத்தீவுகளில் இலங்கையின் தூதுவராகவும், நெல் சந்தைப்படுத்தும் திணைக்களத்தின் துணைத் தலைவராகவும் பணியாற்றினார். இவர் 2004 திசம்பர் 31 இல் தனது 79-வது அகவையில் காலமானார்.

## மேற்கோள்கள்

பகுப்பு:1925 பிறப்புகள்
பகுப்பு:2004 இறப்புகள்
பகுப்பு:இலங்கை கம்யூனிஸ்ட் கட்சியின் அரசியல்வாதிகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:மூதூர் நபர்கள்
பகுப்பு:திருகோணமலை மாவட்ட நபர்கள்
சந்தனத்தேவன்

***சந்தனத்தேவன்*** (*Santhanadevan*) 1939 இல் வெளியான ஒரு தமிழ்த் திரைப்படம் ஆகும். இதனை எஸ். நொடானி என்பவர் இயக்கியிருந்தார். இத்திரைப்படத்தில் ஜி. எம். பசீர், பானுமதி ஆகியோர் முக்கிய வேடங்களில் நடித்திருந்தனர்.

## நடிகர்கள்
*ஜி. எம். பசீர்
*பி. பானுமதி
*எம். ஆர். ராதா
*பி. எஸ். ஞானம்
*யூ. ஆர். ஜீவரத்தினம்
*லட்சுமிநாராயணன்
*தேவநாத்
*தேவராஜ்
*உடையார்

## தயாரிப்பு
மாடர்ன் தியேட்டர்ஸ், தி. இரா. சுந்தரம் இதனைத் தயாரித்திருந்தார். எஸ். நோட்டானி இயக்கியிருந்தார். திரைக்கதை, வசனங்களை டி. பி. எஸ். மணி எழுதியிருந்தார்.

## பாடல்கள்
பாடல்களுக்கு ஜி. ராஜகோபால் நாயுடு இசையமைத்திருந்தார். பாடல்களை டி. பி. வேலாயுதசாமி, எழுதியிருந்தார்.

**மாறுதலே யாவும்* - பி. பானுமதி
**ஆதிப் பரம்பொருளே* - யூ. ஆர். ஜீவரத்தினம்
**காரியமதிலே* - யூ. ஆர். ஜீவரத்தினம்
**வீசுது மலரின்* - பி. எஸ். ஞானம்
**தயா நிதியே* - பி. பானுமதி

## குறிப்புகளும் மேற்கோள்களும்

## வெளி இணைப்புகள்
* - Full length film

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஆர். ராதா நடித்த திரைப்படங்கள்
நைனி மத்திய சிறைசாலை

**நைனி மத்திய சிறை** *(Naini Central Prison)* அல்லது நைனி சிறை என்பது உத்தரப் பிரதேசத்தின் அலகாபாத் அருகே உள்ள நைனி என்ற இடத்தில் பிரிட்டிசு இராச்சியக் காலத்தில் கட்டப்பட்ட மிக முக்கியமான சிறைச்சாலை மற்றும் சீர்திருத்த நிறுவனங்களில் ஒன்றாகும்.

## சுதந்திர இயக்க வரலாறு
சுதந்திரத்திற்கு முந்தைய காலத்தில் இது பிரபலமானது. மோதிலால் நேரு (1930),  ஜவகர்லால் நேரு உட்பட பல சுதந்திர போராளிகள்.  (1930, மார்ச் 1945), இந்தியாவின் முதல் பிரதமர் கோவிந்த் வல்லப் பந்த், நரேந்திர தேவா, இரபி அகமது கித்வாய், அஸ்ரத் மோகானி ஆகியோர் இந்திய சுதந்திர இயக்கத்தின் போது இந்தச் சிறையில் அடைக்கப்பட்டிருந்தனர்.    ஜவகர்லால் நேரு இங்கு அடைக்கப்பட்டிருந்த காலத்தில், சிறையில் இருந்து தனது இளம் மகள் இந்திராவுக்கு தொடர்ச்சியான கடிதங்களை எழுதினார். அவரது பதின்மூன்றாவது பிறந்தநாளில் தொடங்கி ஆகத்து 9, 1933 வரை, பின்னர் அவை உலக வரலாற்றின் பார்வையாக வெளியிடப்பட்டன  

மார்ச் 1, 1941 அன்று, சிறையில் அடைக்கப்பட்ட சுதந்திர போராட்ட வீரர்களான விஜயலட்சுமி பண்டிட் மற்றும் அபுல் கலாம் ஆசாத் ஆகியோரைச் சந்திக்க மகாத்மா காந்தி  இச்சிறைக்குச் சென்றார்.     
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (November 2018)">மேற்கோள் தேவை</span>]]* &#x5D;
நேருவின் மகள், பின்னர் இந்தியாவின் பிரதம மந்திரியான இந்திரா காந்தி தனது கணவர் பெரோஸ் காந்தியுடன் கைது செய்யப்பட்டு, சிறைவாசத்தை இங்கு செப்டம்பர் 11, 1942 முதல் 13 மே 1943 வரை கழித்தார்   

## குறிப்புகள்

## வெளி இணைப்புகள்
* Uttar Pradesh Police, Official website
* Naini Central Jail Location

பகுப்பு:உத்தரப் பிரதேசத்தின் வரலாறு
மோகான், உத்திரப்பிரதேசம்

**மோகான்** *(Mohan)* என்பது இந்திய மாநிலமான உத்தரப் பிரதேசத்தில் உள்ளஉன்னாவோ மாவட்டத்தில் ஒரு நகரம்,பேரூராட்சி ஆகும்.

## வரலாறு
மோகான் என்ற சொல் இந்த இடத்தின் முதல் குடியிருப்பாளர்களால் வழங்கப்பட்டது . ஈரானின் கெர்மன் மாகாணத்தில் உள்ள ஒரு சிறிய நகரமான மகானில் இருந்து அவர்கள் குடியேறினர். இதன் மூலம் இந்த இடத்திற்கு மோகான் எனப்பெயரிட்டனர். 

முகலாய மற்றும் பிரிட்டிசு இராச்சியங்களின் போது, மோகான் அதன் கல்வியறிவுள்ள மக்களுக்கு அறியப்பட்ட ஒரு நகரமாக வளர்ந்தது. அயோத்தி நவாப்களின் நாட்களில், பல குடியிருப்பாளர்கள் நவாபின் நாரசவையில் வேலைவாய்ப்பைக் பெற்று பெரும் செல்வத்தைப் பெற்றனர். இந்த நகரம் யூனானி மருத்துவர்கள், பலகுரல் நடிகர்களுக்காக நன்கு அறியப்பட்டது. பல பிரபலமான அக்கீம்கள் (யுனானி மருத்துவர்கள்) காரணமாக  கிரேக்கத்தின்ஒரு பகுதியாக மோகான் என்று பொருள்படும் மோகன் கிட்டா-இ உனான் என்று உள்ளூர்வாசிகள் அன்பாகப் பயன்படுத்தினர்.  

நன்கு அறியப்பட்ட உருது கவிஞரும், பிரிட்டிசு ஆட்சியில் இருந்து இந்திய சுதந்திரத்திற்காக போராடிய சுதந்திரப் போராளியுமான அசரத் மோகானியும், நன்கு அறியப்பட்ட உருது புதின எழுத்தாளரான இபாத் மோகானியும் மோகனிடமிருந்து தங்களின் பெயரை இணைத்துள்ளனர். 

தற்போது மோகானில் பல தொடக்கப் பள்ளிகளும், இடைநிலை பள்ளியும் 12 ஆம் வகுப்பு வரை உள்ளன. இது உத்தரபிரதேசத்தின் தலைநகரான லக்னோ நகரிலிருந்து சுமார் 25 கிலோமீட்டர் தொலைவில் உள்ளது. 

## தர்கா
மோகான் காசிம் இப்னுல் அசன் என்பவரின் தர்காவை அதன் மத்தியப் பகுதியில் கொண்டுள்ளது. இது சியா இசுலாமியர்களுக்கு ஒரு ஆன்மீக இடமாகும். ஒவ்வொரு ஆண்டும் இஸ்லாமிய நாட்காட்டியின் 7 ஆம் முகர்ரம் அன்று மக்கள் கர்பலாவைச் சேர்ந்த காசிம் இப்னு அசனுக்கு மரியதை செலுத்துவதற்காக இங்கு கூடி ஊர்வலம் நடத்துகிறார்கள். இந்த ஊர்வலம் பல பிரிவுகளிலிருந்தும் மதங்களிலிருந்தும் துக்கப்படுபவர்களைக் காண்கிறது.     

## நிலவியல்
மோகான், சாய் ஆற்றின் இடது கரையில், அசன்கஞ்சிலிருந்து கிழக்கே 6 கி.மீ தொலைவிலும், உன்னாவுவிலிருந்து 38 கி.மீ வடகிழக்காகவும் அமைந்துள்ளது. இந்த இடத்திலிருந்து கிழக்கில் லக்னோ மாவட்டத்தின் மாலிகாபாத், தெற்கில் நவாப்கஞ்ச் மற்றும் வடமேற்கில் பங்கர்மாவ் வரை சாலைகள் செல்கின்றன. மோகான் 26.78 ° வடக்கிலும் 80.67 ° கிழக்கிழும் அமைந்துள்ளது.  இதன் சராசரி உயரம் 128 மீட்டர் (419 அடி). பிரிட்டிசார் காலத்தில் மோகான் லக்னோ மாவட்டத்தின் ஒரு பகுதியாக இருந்தது. சுதந்திரத்திற்குப் பிறகு இது உன்னாவு மாவட்டத்தில் இணைக்கப்பட்டது. 

## புள்ளிவிவரங்கள்
2001 ஆம் ஆண்டு இந்திய மக்கள் தொகை கணக்கெடுப்பின்படி,  மோகான் 13,553 மக்கள் தொகையைக் கொண்டிருந்தது. மக்கள்தொகையில் ஆண்கள் 54 சதவீதமும், பெண்கள் 46 சதவீதமும் இருக்கின்றனர். மோகானின் சராசரி கல்வியறிவு விகிதம் 46 சதவீதமாகும். இது தேசிய சராசரியான 59.5 சதவீதத்தைவிடக் குறைவு: ஆண்கள் கல்வியறிவு 51 சதவீதமும், பெண்கள் கல்வியறிவு 40 சதவீதமும் ஆகும். மோகானில், 17 சதவீதம் பேர் 6 வயதிற்குட்பட்டவர்கள். 

## மோகனின் சையீதுகள்
ஈரானைச் சேர்ந்த சையீதுகள் ஆரம்பத்தில் இந்தியாவில் குடியேற நான்கு இடங்களைத் தேர்ந்தெடுத்தனர். இவை அல்லூர், பராகா, மோகான் மற்றும் பில்கிராம் .  ஈரானில் இருந்து இந்தியாவுக்கு குடிபெயர்ந்து மோகானில் குடியேறிய இமாம் ரசாவின் வழித்தோன்றல்களில் ஒருவரான சையீத் மகமூத் நேசாபுரி என்பவரிடமிருந்து மோகானின் சயீதுகள் வந்தவர்கள்.  மோகானைச் சேர்ந்த மூசாவி மற்றும் நிசாபுரி சையீத்துகளின் கிளைகளில் ஒன்று லக்னோவுக்கு அருகிலுள்ள பிஜ்னோரில் குடியேறியது.  

## குறிப்புகள்

பகுப்பு:உத்தரப் பிரதேசம்
அம்ஜத் கான்

**அம்ஜத் கான்** (*Amjad Khan*, 12 நவம்பர் 1940 – 27 சூலை 1992) இந்தியத் திரைப்பட நடிகரும், இயக்குநரும் ஆவார். ஏறத்தாழ 130 திரைப்படங்களில் இவர் நடித்துள்ளார். இந்தித் திரைப்படங்களில் இவர் பெரும்பாலும் வில்லன் பாத்திரங்களில் நடித்தவர். *[[சோலே]]* திரைப்படத்தில் கபார் சிங் என்ற பாத்திரத்தில் தோன்றி உலகலாவிய அளவில் பெரும் புகழைப் பெற்றார்.

## விருதுகள்

;பிலிம்பேர் விருதுகள்

***பரிந்துரைப்பு** – சிறந்த துணை நடிகருக்கான பிலிம்பேர் விருது – *[[சோலே]]* (1976)
***வெற்றி** – சிறந்த துணை நடிகருக்கான பிலிம்பேர் விருது – *டாடா* (1980)
***வெற்றி** – சிறந்த துணை நடிகருக்கான பிலிம்பேர் விருது – *யாரனா* (1982)
***வெற்றி** – சிறந்த நகைச்சுவை நடிகருக்கான பிலிம்பேர் விருது – *மா கசாம்* (1986)

;வங்காளத் திரைப்பட ஊடகவியலாளர்களின் விருதுகள்
**வெற்றி*' – சிறந்த துணை நடிகருக்கான விருது – *சோலே* (1976)

## மேற்கோள்கள்

## வெளி இணைப்புகள்
* 
* Amjad Khan biography

பகுப்பு:1940 பிறப்புகள்
பகுப்பு:1992 இறப்புகள்
பகுப்பு:இந்தியத் திரைப்பட நடிகர்கள்
பகுப்பு:இந்தியத் திரைப்பட இயக்குநர்கள்
பகுப்பு:இந்திய முஸ்லிம்கள்
பகுப்பு:இந்தித் திரைப்பட நடிகர்கள்
பகுப்பு:பிலிம்பேர் விருதுகள் வென்றவர்கள்
ஜோடி பாஸ்டர்

**அலீசியா கிறிசுடியன் "ஜோடி" பாஸ்டர்** (பிறப்பு நவம்பர் 19, 1962) ஐக்கிய அமெரிக்க நடிகை, இயக்குநர், மற்றும் தயாரிப்பாளர் ஆவார். இரண்டு அகாதமி விருதுகள், மூன்று பிரித்தானிய அகாடமி திரைப்பட விருதுகள், மற்றும் இரண்டு கோல்டன் குளோப் விருதுகள் ஆகியவற்றினை தனது நடிப்பினால் வென்றுள்ளார். இயக்குநராக எம்மி விருதுகளுக்கு பரிந்துரை செயப்பட்டு உள்ளார்.
## திரைப்படங்கள்

## மேற்கோள்கள்

## சான்றுகள்
* 
* 
* 
* Erb, Cynthia, 2010. "Jodie Foster and Brooke Shields: "New Ways to Look at the Young"". In Morrison, James (ed.), *Hollywood Reborn: Movie Stars of the 1970s* (2010). Rutgers University Press. 
* Ewing, Charles Patrick and McCann, Joseph T. (2006). *Minds on Trial: Great Cases in Law and Psychology*. ஒக்ஸ்போர்ட் பல்கலைக்கழகப் பதிப்பகம். 
* Dye, David (1988). *Child and Youth Actors: Filmography of Their Entire Careers, 1914-1985*. Jefferson, NC: McFarland & Co., pp.&nbsp;76-77.
* 
* 
* 
* Hollinger, Karen (2012). "Jodie Foster: Feminist Hero?". In Everett, Anne (ed.), *Pretty People: Movie Stars of the 1990s* (2012), pp.&nbsp;43–64. Rutgers University Press. 
* 
* 
* 
* 
* 
* 
* 

## வெளியிணைப்புகள்

* 
* 
* 
* 
* Jodie Foster in the online catalogue of the Cinémathèque Française
* 
* Jodie Foster - Charlie Rose 2007 Charlie Rose Interview (Video)
* Jodie Foster Interview at Cannes

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குரல் நடிகைகள்
பகுப்பு:சிறந்த நடிகைக்கான அகாதமி விருதினை வென்றவர்கள்
பகுப்பு:பிரித்தானிய அகாடமி திரைப்பட விருதுகள் வென்றவர்கள்
ஒய். வெங்கடேசுவர தீட்சிதர்

**ஒய் (யக்ஞேஶ்வர தீக்ஷதர்). வெங்கடேச தீட்சதர்** ( *Y. Venkatesa Dikshadar*) என்பவர் தமிழக அரசியல்வாதி ஆவார். இவர் 1989 ஆம் ஆண்டு  தமிழ்நாடு  சட்டமன்றத் தேர்தல், திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். இவர் ஜனதா தளம் சேர்த்த முக்கிய தலைவராக இருந்தவர். அதிமுக ஜெ. அணி சார்பாக போட்டியிட்ட கு. ப. கிருசுணன் என்பவரை தோற்கடித்து, திருவரங்கம் சட்டமன்றத் தொகுதியில் இருந்து, தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார். திருவானைக்காவல் ஆயிரவரான மகாசைவ சோழிய பிராமணரான இவர், கொங்கு வேளாளர், நாட்டுக் கவுண்டர், அகரம் வெள்ளாஞ் செட்டியார் பலருக்குக் குலகுருவாகப் பாசூர் பெரிய மடம் மடாதிபதியாகவும் இருந்து 2006 ஆம் ஆண்டு இறைவனடி சேர்ந்தார். மேற்படி சமூகங்கள் படிப்பறிவு அடைய தமது திருச்சி தேசியக் கல்லூரியில் ஈரோடு பகுதியினரான தனது சீடர்கள் பெருமளவில் சேர்ந்து படிக்கக் காரணமாக மடாதிபதியான இவர் குடும்பம் இருந்ததால், இவரை ஈ.வே.ரா வெகுவாகப் பாராட்டியுள்ளார். இதனால் ஶ்ரீரங்கம் ஈ.வே.ரா சிலை இவரை வைத்தே திறக்கப்பட்டது.https://m.youtube.com/watch?si=daTvZNnf9JHM3XnJ&v=V112C-FaNDc&feature=youtu.be இதற்கான கல்வெட்டும் அங்கு உள்ளது.

## மேற்கோள்கள்

பகுப்பு:திருச்சிராப்பள்ளி அரசியல்வாதிகள்
பகுப்பு:திருச்சி மாவட்ட மக்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
சிற்றம்பலம்

**சிற்றம்பலம்** என்கிற **பல் மருத்துவர் ஜி.சிற்றம்பலம்** என்பவர் தமிழக அரசியல்வாதி ஆவார். இவர் 1952 ஆம் ஆண்டு தமிழ்நாடு சட்டமன்றத் தேர்தல், திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார்.

## பிறப்பும் கல்வியும்
திருச்சி திருவரங்கத்தில் பிறந்த சிற்றம்பலம், திருவரங்கம் ஆண்கள் மேல்நிலைப்பள்ளியில் பள்ளிப்படிப்பை முடித்தார். பின்னர் ஜப்பான் மருத்துவர் ஒருவரிடத்தில் பல் மருத்துவம் பயின்ற இவர் 1936 ஆம் ஆண்டு டவுன் ஹால் பகுதியில் பல் மருத்துவமனையை துவக்கினார். இதுவே திருச்சியின் முதல் பல் மருத்துவமனையாகும். ஏழை -  எளியோருக்கு இலவசமாகவும் -  மிக குறைந்த கட்டணத்திலும் சேவை அடிப்படையில் மருத்துவம் வழங்கினார்.

## அரசியல்
* 1951ஆம் ஆண்டு கம்யூனிஸ்டு கட்சியின் உறுப்பினராகச் செயல்புரிந்த இவர், நகராட்சி உறுப்பினராகப் பொதுவாழ்விலும் ஈடுபட்டார். 
* இவர் இந்திய பொதுவுடமைக் கட்சியைச் சேர்ந்தவர். 1952 முதல் 1957 வரை  திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவைக்கு உறுப்பினராக இருந்தார்..
## பொதுப்பணிகள்
* குடிசை வாழ்வோர் நல சங்கத்தை ஏற்படுத்தி அதன் தலைவராக இருந்தார். 
* தோல் பதனிடும் தொழிலாளர் கூட்டுறவுச் சங்கத்தை ஏற்படுத்தினார். 
* திருச்சி மாவட்ட விவசாயிகள் சங்கத் தலைவராக இருந்துள்ளார். 
* திருச்சியின் அர்பன் கோ-ஆபரேட்டிவ் ஸ்டோருக்கு 15 ஆண்டுகள் தலைவராக இருந்தார்.
* ஸ்ரீரங்கம் மாதர் சங்கத்தை உருவாக்கினார். 
* பால்வாடிப் பள்ளி ஒன்று தொடங்கி அதற்கு அரசு மானியம் பெற்றுத் தந்தார். 
மருத்துவராக, சமூக சேவகராக, தொழிற்சங்கவாதியாக, அரசியல்வாதியாக பன்முகத் தோற்றத்துடன் செயல்பட்டு வந்தார்.

## குடும்பம்
அம்சவல்லி என்ற மனைவியும், ஜெயராமன், கேசவராஜ், என்ற மகன்களும், வனஜா கருணாநிதி என்ற மகளும் உள்ளனர். தந்தையின் வழியில் டாக்டர். கேசவராஜ் கல்விப் பணியிலும் - சமூகப் பணியிலும் ஆர்வமிக்கவர். தற்போது கி. ஆ. பெ. விசுவநாதம் மேல்நிலைப்பள்ளி தாளாளராகவும், செவிலியர் பள்ளி இயக்குநராகவும் தொண்டாற்றி வருகிறார்.

## இறப்பு
டாக்டர் சிற்றம்பலம் 1978ஆம் ஆண்டு ஆகஸ்ட் 11ஆம் தேதி காலமானார். திம்மராயன் சமுத்திரத்தில் திருவளர்சோலைக்குள் இருக்கும் முதியோர் இல்லத்துக்கு ‘சிற்றம்பலம் அம்சவல்லி இல்லம்’ என்று இவர் நினைவாக பெயர் சூட்டப்பட்டுள்ளது.

## மேற்கோள்கள்

பகுப்பு:திருச்சிராப்பள்ளி அரசியல்வாதிகள்
பகுப்பு:பொதுவுடமைவாதிகள்
பகுப்பு:திருச்சி மாவட்ட மக்கள்
பகுப்பு:வாழும் மக்கள்
பகுப்பு:1978 இறப்புகள்
பகுப்பு:தமிழ்நாட்டு மருத்துவர்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
கே. வாசுதேவன்

**கே. வாசுதேவன்** என்பவர் தமிழக அரசியல்வாதி ஆவார். இவர் 1957 ஆம் ஆண்டு தமிழ்நாடு சட்டமன்றத் தேர்தல், திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவைக்கு உறுப்பினராகத் தேர்ந்தெடுக்கப்பட்டார். இவர் காங்கிரசு சேர்ந்தவர்.  1957 முதல் 1962 வரை  திருவரங்கம் சட்டமன்றத் தொகுதியின் தமிழ்நாடு சட்டப் பேரவை உறுப்பினராக இருந்தார்..

## மேற்கோள்கள்

பகுப்பு:திருச்சிராப்பள்ளி அரசியல்வாதிகள்
பகுப்பு:திருச்சி மாவட்ட மக்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
விஜய ரகுநாத பல்லவராயர்

**விஜய ரகுநாத பல்லவராயர் துரை ராஜா** (*Vijaya Raghunatha Pallavarayar Dorai Raja*)  (1872-1930) ஒரு இந்திய அரசு ஊழியரும், நிர்வாகியும், புதுக்கோட்டை அரச இல்லத்தின் உறுப்பினராகவும் இருந்தார். இவர் 1909 முதல் 1922 வரை புதுக்கோட்டை மாநில முதல்வராகவும், 1922 முதல் 1929 வரை ஆட்சிப் பொறுப்பாளராகவும் பணியாற்றினார்.

## சுயசரிதை
இவர்,  1872 ஆம் ஆண்டில் புதுக்கோட்டையில் பிறந்தார், இளவரசி பிரகதாம்பாள் என்பவருக்கும் குழந்தைசுவாமி பல்லவராயருக்கும் மகனாகப் பிறந்தார். புதுக்கோட்டை அரசனான இராமச்சந்திர தொண்டைமானின் பேரனும், மார்த்தண்டா பைரவ தொண்டைமானின் மூத்த சகோதரரும் ஆவார். பல்லவராயர் சென்னைப் பல்கலைக்கழகத்தில் கலையில் இளங்கலை பட்டம் பெற்றார். மேலும், சென்னை அரசு சேவையில் சேர்ந்தார். துணை ஆட்சியராகவும் சில குறுகிய காலத்திற்கு பணியாற்றினார்.

புதுக்கோட்டை மன்னர் மார்த்தாண்ட பைரவ தொண்டைமான் அவர்கள் 1898 இல் ஏப்ரல் மாதம் ஐரோப்பிய தேசங்களுக்கு பயணம் மேற்கொண்டார். மன்னரின் பயணக்காலத்தில் இவர் புதுக்கோட்டை சமஸ்தானத்தின் அரசு நிர்வாகத்தை கவனித்து வந்தார். 1898 - 1908 ஆம் ஆண்டு வரை நிர்வாக கவுன்சிலின் தலைவராக பணியாற்றி வந்தார். 1909 ல் புதுக்கோட்டை சமஸ்தானத்தின் திவான் பதவிக்கு உயர்ந்தார். 1922இல் அரசப் பிரதிநிதி  எனும் பதவியைப் பெற்று 1928 வரையிலான காலகட்டத்தில் புதுக்கோட்டை சமஸ்தான அரசப் பிரதிநிதியாக இருந்தார். 

இவரது நிர்வாகத்தில் 1924 ஆம் ஆண்டு, செப்டம்பர் மாதம் புதுக்கோட்டை சட்டசபை குழு உருவாக்கினார். 1926இல் தொடக்க கல்வி சட்டம் இயற்றப்பட்டது. கிராமப் பஞ்சாயத்து நீதிமன்ற சட்டம் இயற்றப்பட்டு, சிறு கிராமங்களிலும் நீதிமன்றங்கள் உருவாக்கப்பட்டன. விவசாயத்திற்கு கிணறுகள் தோண்டவும் குறைந்த வட்டியில் கடன் அளிக்கப்பட்டது.

## இறப்பு
1930ஆம் ஆண்டு தனது 58 அல்லது 59 வயதில் இறப்பெய்தினார்.
 
## இதனையும் காண்க
* பெருமான் நம்பிப் பல்லவராயன்
* சிவந்தெழுந்த பல்லவராயர்
* மாப்பிள்ளை பல்லவராயர்

## மேற்கோள்கள்

பகுப்பு:1872 பிறப்புகள்
பகுப்பு:1930 இறப்புகள்
பகுப்பு:புதுக்கோட்டை மாவட்ட மக்கள்
சுரவரம் சுதாகர் ரெட்டி

**சுரவரம் சுதாகர் ரெட்டி** *(Suravaram Sudhakar Reddy)* இவர் இந்தியப் பொதுவுடைமைக் கட்சியின்  பொதுச் செயலாளராக இருந்தார். இவர் பதினான்காவது மக்களவையின் தன்னுடைய கட்சியின் 12 ஒரு உறுப்பினர்களில் ஒருவராகராக தெலங்காணாவின் நல்கொண்டா மக்களவைத் தொகுதியை பிரதிநிதித்துவப்படுத்தினார். விசாகப்பட்டினத்தில் எஃகு ஆலை அமைப்பதற்கான போராட்டத்தில் இவர் முன்னணியில் இருந்தார்.

## ஆரம்ப ஆண்டுகள் மற்றும் கல்வி
1942 ஆம் ஆண்டு மார்ச் 25 ஆம் தேதி ஆந்திராவின் மகபூப்நகர் மாவட்டத்தில் உள்ள ஆலம்பூர் குஞ்ச்போட் என்ற கிராமத்தில் தெலங்காணா ஆர்வலர் சுரவரம் வெங்கடராமரெட்டி என்பவருக்குப் பிறந்தார். கர்நூலில் உள்ள நகராட்சி உயர்நிலைப் பள்ளி மற்றும் கோல்ஸ் நினைவு உயர்நிலைப் பள்ளியில் கல்வி பயின்றார். 1964 ஆம் ஆண்டில் கர்நூல் உசுமானியா கல்லூரியில் வரலாற்றில் இளங்கலைப் பட்டமும், 1967 ஆம் ஆண்டில் ஐதராபாத் உசுமானியா பல்கலைக்கழகச் சட்டக் கல்லூரியில் சட்டப் பட்டமும் பெற்றார்.

இவர் அருகிலுள்ள கர்நூல் மாவட்டத்தில் கல்வி பயின்றார். வெங்கடேசுவர பல்கலைக்கழகத்தில் படிக்கும் போது, ​​அகில இந்திய மாணவர் பேரவையின் நடவடிக்கைகளில் ஈடுபாடு கொண்டிருந்தார். கல்லூரி ஒன்றியத்தின் பொதுச் செயலாளராக தேர்ந்தெடுக்கப்பட்டார். அகில இந்திய மாணவர் பேரவையின் பொதுச் செயலாளர், தலைவராகவும் இருந்துள்ளார்.

## பொதுவுடமைக் கட்சி
இவர் பொதுவுடமைக் கட்சியின் (சிபிஐ) பொதுச் செயலாளராக பணியாற்ற 2012 மார்ச் 31 அன்று நடைபெற்ற 21 வது கட்சி மாநாட்டில் தேர்ந்தெடுக்கப்பட்டார். இவர் முன்னர் நாடாளுமன்ற உறுப்பினராக இருந்தபோது, தொழிலாளர் தொடர்பான நாடாளுமன்ற நிலைக்குழுவின் தலைவராகப் பணியாற்றினார்.

இவருக்கு 15 வயதாக இருந்தபோது, ஆந்திராவின் கர்நூலில் உள்ள தனது பள்ளிக்கு கரும்பலகைகள், சுண்ணாம்பு மற்றும் புத்தகங்களைத் தேடும் போராட்டத்தில் இவர் ஒரு முக்கியமான நபராக இருந்தார். இவ்வியக்கம் பரவி கர்னூல் முழுவதும் உள்ள பள்ளிகள் இதே போன்ற கோரிக்கைகளை எழுப்பத் தொடங்கின. ரெட்டி பின்னர் நல்கொண்டா நாடாளுமன்றத் தொகுதியில் இருந்து இரண்டு முறை தேர்ந்தெடுக்கப்பட்டார். பல பொதுசன போராட்டங்களின் தலைவராக கட்சிக்குள்ளும், வெளியேயும் பரவலாக போற்றப்பட்டார்.

## குடும்பம்
இவரின் மனைவி பி.வி. விஜயலட்சுமி, உழைக்கும் மகளிர் அமைப்பின் தேசிய செயலாளர், இந்தியப் பொதுவுடைமைக் கட்சியின் தேசிய  உறுப்பினருமவார். இவர்களுக்கு நிகில் மற்றும் கபில் என்ற இரு மகன்கள் இருக்கின்றனர்.

## குறிப்புகள்

## வெளி இணைப்புகள்

* Home Page on the Parliament of India's Website 
* CPI Khammam 
* http://www.hardnewsmedia.com/2012/09/5636#sthash.twBTT5gv.dpuf 

பகுப்பு:14வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1942 பிறப்புகள்
வனிதா

வனிதா என்ற பெயரில் உள்ள பக்கங்கள்
* வனிதா (இதழ்)
* வனிதா கிருஷ்ணசந்திரன்
* வனிதா ரங்கராஜு ரமணன்
* வனிதா விஜயகுமார்
சிமன் சிங் லோதா

**சிமன் சிங் லோதா** *(Chiman Singh Lodha )* இவர் ஓர் இந்திய அரசியல்வாதியாவார். உப்பு சத்தியாக்கிரகம் தொடர்பாக கைது செய்யப்பட்ட பியாவர் தலைவர்களில் இவரும் ஒருவர்.

## சட்டமன்றத் தேர்தல்
இவர் பியாவரில் நடந்த இந்திய தேசிய காங்கிரசின் மாநாட்டின் முக்கிய தலைவர்களில் ஒருவராக இருந்தார். பியாவரில் பிரிஜ் மோகன் லால் சர்மாவுடன் தேர்தலில் போட்டியிட்டார். இரு தலைவர்களும் முறையே 'பி' மற்றும் 'சி' என்று அழைக்கப்பட்டனர். இவர் 1962 ராஜஸ்தான் சட்டமன்றத் தேர்தலில், பியாவர் தொகுதியில் சுயேட்சை வேட்பாளராகப் போட்டியிட்டார். காங்கிரசின் அதிகாரப்பூர்வ வேட்பாளர் பிரிஜ் மோகன் லால் சர்மாவுக்கு பின்னால் 9,090 வாக்குகள் (28.94%) பெற்று மூன்றாவது இடத்தை அடிந்தார். காங்கிரசு கட்சியின் கிளைக்குள் ஏற்பட்ட பிளவு இந்தியப் பொதுவுடமைக் கட்சி வேட்பாளர் சுவாமி குமாரானந்த் தேர்தலில் வெற்றி பெற உதவியது.

1960 களின் நடுப்பகுதியில் இவர் பியாவர் நகராட்சி மன்றத்தின் தலைவராக இருந்தார்.

## நினைவு
பியாவரின் சாங் சாலையில் இவரது சிலை உள்ளது. பியாவரில் சிறீசிமன்சிங் லோதா என்ற பெயரில் ஒரு பள்ளி உள்ளது. சி.எஸ்.லோதா நகர் இவரது நினைவாக இவரது மூத்த மகன் மோகன்சிங் லோதாவால் நிறுவப்பட்டது.

## குறிப்புகள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ராஜஸ்தான் நபர்கள்
பிரிஜ் மோகன் லால் சர்மா

**பிரிஜ் மோகன் லால் சர்மா** *(Brij Mohan Lal Sharma)* (பிறப்பு 1903, பியாவர் ) இவர் ஓர் இந்திய அரசியல்வாதியாவார். இவர் 1938 இல் வழக்கறிஞரானார்.  உப்பு சத்தியாக்கிரகம் தொடர்பாக கைது செய்யப்பட்ட பியாவர் தலைவர்களில் இவரும் ஒருவர்.  1951 ஆம் ஆண்டு அஜ்மீர் சட்டமன்றத் தேர்தலில் இந்திய தேசிய காங்கிரசின் வேட்பாளராக பியாவர் வடக்குத் தொகுதியில் வெற்றி பெற்றார். இவர் 2,372 வாக்குகளைப் பெற்றார் (38.92%). தேர்தலுக்குப் பிறகு, அஜ்மீர் மாநில அமைச்சரவையில் கல்வி, வருவாய் மற்றும் உள்ளாட்சி சுய அமைச்சராகப் பணியாற்றினார்.

அஜ்மீர் மாநிலம் ராஜஸ்தானுடன் இணைந்த பின்னர், சர்மா 1957 இல் ராஜஸ்தான் சட்டமன்றத்தின் பியாவர் தொகுதியில் இருந்து தேர்ந்தெடுக்கப்பட்டார். இவர் 10,750 வாக்குகளைப் பெற்றார் (42.05%). 1960 களில், சர்மா மற்றும் சிமன் சிங் லோதா (முறையே 'பி' மற்றும் 'சி' என்று அழைக்கப்பட்டனர்) இடையே ஏற்பட்ட மோதல்களால் பியாவர் காங்கிரசு கிளை உடைந்தது. இது 1962 தேர்தலில் தோல்விக்கு வழிவகுத்தன. அதிகாரப்பூர்வ காங்கிரசு வேட்பாளராக போட்டியிட்ட சர்மா 9,575 வாக்குகள் (30.48%) பெற்று இரண்டாவது இடத்தைப் பிடித்தார். காங்கிரசு கட்சியின் கிளைக்குள் ஏற்பட்ட பிளவு இந்தியப் பொதுவுடமைக் கட்சி வேட்பாளர் சுவாமி குமாரானந்த் தேர்தலில் வெற்றி பெற உதவியது. 1967 தேர்தலிலும் சர்மா 14,187 வாக்குகளுடன் (34.15%) இரண்டாவது இடத்தையேப் பிடித்தார்.

## குறிப்புகள்

பகுப்பு:1903 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
அதுல் குமார் அஞ்சான்

**அதுல் குமார் அஞ்சான்** (*Atul Kumar Anjaan*, 28 ஏப்ரல் 1955 – 3 மே 2024)  ( இந்தியாவின் லக்னோவில் பிறந்த இவர் இந்தியப் பொதுவுடைமைக் கட்சியின் தேசியச் செயலாளர் ஆவார். இவர் மாநில வாரியப் பள்ளிபடிப்பு இளங்கலை பட்டப்படிப்பு, முதுகலை பட்டப்படிப்பு பின்னர் இளங்கலைச் சட்டம் ஆகியவற்றை இலக்னோவில் முடித்தார். கோசி மக்களவைத் தொகுதி பல முறை இந்தியப் பொதுவுடைமைக் கட்சியின் (சிபிஐ) வேட்பாளர்களை அனுப்பிய வரலாற்றைக் கொண்டுள்ளது 1980 களின் முற்பகுதி வரை வட இந்தியாவில் பொதுவுடைமைக் கட்சியின் கோட்டையாக இருந்தது. ஆனால் 1990 களில் இருந்து கட்சி தனது பலத்தை இழந்தது. ஆனாலும் கட்சி இவரை தேர்தலில் போட்டியிட வைத்தது. 2014 ,இந்தியப் பொதுத் தேர்தலில் கோசி மக்களவைத் தொகுதியின் பொதுவுடமைக் கட்சி வேட்பாளராகப் போட்டியிட்டார். 1998 முதல் மக்களவைத் தேர்தலில் தோல்வியையே சந்தித்து வந்தார்.

## குறிப்புகள்

பகுப்பு:1955 பிறப்புகள்
பகுப்பு:2024 இறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பார்கோட்

**பார்கோட்** (**Barkot**) வட இந்தியாவின் உத்தராகண்ட் மாநிலத்தில் உள்ள உத்தரகாசி மாவட்டத்தில் பாயும் யமுனை ஆற்றின் கரையில் உள்ள ஒரு சிற்றூர் ஆகும். பார்கோட் நகரத்தில் தொடங்கும் 111 கிலோமீட்டர் நீளம் கொண்ட தேசிய நெடுஞ்சாலை 507, உத்தராகண்டத்தின் டேராடூன் மாவட்டத்தில் உள்ள ஹெர்பெர்த்பூர் நகரத்துடன் இணைக்கிறது. இது இமயமலையில் 1,220 மீட்டர் (4,003 அடி) உயரத்தில் உள்ளது. இது ஒரு மலைவாழிடம் ஆகும்.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, பார்கோட் பேரூராட்சியின் மொத்த மக்கள் தொகை 6,720 ஆகும். 
## மேற்கோள்கள்

## வெளி இணைப்புகள்
* Barkot at *[[WikiMapia]]*

பகுப்பு:உத்தராகண்ட மாநில ஊர்களும் நகரங்களும்
பகுப்பு:உத்தரகாசி மாவட்டம்
கத்தரீன் ஹெப்பர்ன்

**கத்தரீன் ஹாக்டன் ஹெப்பர்ன்** (மே 12, 1907&nbsp;– சூன் 29, 2003) ஐக்கிய அமெரிக்கத் திரைப்பட நடிகை ஆவார். ஹாலிவுட்டில் அறுபது ஆண்டுகளாக முதன்மைப் பாத்திரத்தில் நடித்தவர். சிறந்த நடிகைக்கான அகாதமி விருதினை நான்கு முறை வென்ற நடிகை இவர் மட்டுமே. மேலும் எட்டு முறை இவ்விருதிற்கு பரிந்துரை செய்யப்பட்டுள்ளார். 1999 இல் அமெரிக்கத் திரைப்பட நிருவனம் இவரை மிகச்சிறந்த நடிகை என்று பட்டியலிட்டது.

## மேற்கோள்கள்

## சான்றுகள்

* 
* 
* 
* 
* 
* 
* 
* 
* 
* 
* 
* 
* 
* 
** 
* 
* 

## வெளியிணைப்புகள்

* 
* 
* 
* 
* 
* 
* "One Life: Kate, A Centennial Celebration". Online exhibition from the National Portrait Gallery, Smithsonian Institution
* Katharine Hepburn papers, circa 1854–1997 and undated, held by the Billy Rose Theatre Division, New York Public Library for the Performing Arts

பகுப்பு:1907 பிறப்புகள்
பகுப்பு:2003 இறப்புகள்
பகுப்பு:அமெரிக்க இறைமறுப்பாளர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க நாடக நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:சிறந்த நடிகைக்கான அகாதமி விருதினை வென்றவர்கள்
ஹெர்பெர்த்பூர்

**ஹெர்பெர்த்பூர்** (**Herbertpur**) வட இந்தியாவின் உத்தராகண்ட் மாநிலத்தின் டேராடூன் மாவட்டத்தில் உள்ள ஒரு பேரூராட்சி ஆகும். இது அசன் ஆற்றின் கரையில் அமைந்துள்ளது. இது கடல் மட்டத்திலிருந்து 427 மீட்டர் (1,401 அடி) உயரத்தில் இமயமலையில் அமைந்துள்ளது. தேசிய நெடுஞ்சாலை 507 இந்நகரத்திலிருந்து, உத்தரகாசி மாவட்டத்தின் பார்கோட் எனும் சிற்றூருடன் இணைக்கிறது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 3.82 சதுர கிலோ மீட்டர் பரப்பளவு கொண்ட ஹெர்பெர்த்பூரின் மக்கள் தொகை 9782 ஆகும். மக்கள் தொகையில் ஆண்கள்  5,145 (52%) மற்றும் பெண்கள 4,637 (48%) ஆக உள்ளனர். சராசரி எழுத்தறிவு 69% ஆக உள்ளது. மக்கள் தொகையில் 6 வயதிற்குட்பட்ட குழந்தைகள் 13% ஆக உள்ளனர்.
## மேற்கோள்கள்

## வெளி இணைப்புகள்
* Herbertpur, Official website

பகுப்பு:தேராதூன் மாவட்ட ஊர்களும் நகரங்களும்
பகுப்பு:உத்தராகண்ட மாநில ஊர்களும் நகரங்களும்
இந்தியாவில் அதிகவசூல் செய்த திரைப்படங்களின் பட்டியல்

இந்த பட்டியல் இந்தியாவில் அதிக வசூல் செய்த  திரைப்படங்களை பற்றிய புள்ளி விபரங்களை பற்றியதாகும். மொத்த உள்நாட்டு வசூலில் பெரும்பாலும்  இந்தி திரைப்படங்களும், அதன் பிறகு தமிழ் மற்றும் தெலுங்கு திரைப்படங்களும் உள்ளன.

### மொத்த உள்நாட்டு வசூல் புள்ளி விபரங்கள்



## பணவீக்கம் சரிசெய்யபட்ட வசூல் பட்டியல்

} crore}}
| 
|-
| scope="row" |*Dilwale Dulhania Le Jayenge*
| 1995
| 
| 
|-
| scope="row" |*Gadar: Ek Prem Katha*
| 2001
| 
| 
|-
| scope="row" |*Raja Hindustani*
| 1996
| 
| 
|-
| scope="row" |*Karan Arjun*
| 1995
| 
| 
|-
| scope="row" |*Kuch Kuch Hota Hai*
| 1998
| 
| 
|-
| scope="row" |*[[பாகுபலி (திரைப்படம்)|பாகுபலி 1]]* 
| 2015
| 
| 
|-
| scope="row" |*[[தங்கல் (திரைப்படம்)|தங்கல்]]*
| 2016
| 
| 
|-
| scope="row" |*[[பிகே (திரைப்படம்)|பிகே]]*
| 2014
| 
|
|-
| scope="row" | *Border*
| 1997
| 
| 
|-
| *[[2.0 (திரைப்படம்)|2.0]]*
| 2018
| 
| 
|-
| scope="row" |*[[3 இடியட்சு]]*
| 2009
| 
| 
|-
| scope="row" |*Bajrangi Bhaijaan*
| 2015
| 
| 
|-
| scope="row" |*Kabhi Khushi Kabhie Gham*
| 2001
| 
| 
|-
| scope="row" | *[[தூம் 3]]*
| 2013
| 
| 
|-
| scope="row" |*Kaho Naa... Pyaar Hai*
| 2000
| 
| 
|-
| *Tiger Zinda Hai*
| 2017
| 
| 
|-
| சுல்தான்
| 2016
| 
| 
|-
| scope="row" |*Dil To Pagal Hai*
| 1997
| 
| 
|-
| *[[கிரிஷ் 3]]*
| 2013
| 
| 
|-
| *[[அவெஞ்சர்ஸ்: எண்ட்கேம்]]*
| 2019
| 
| 
|-
| *சஞ்சு*
| 2018
| 
| 
|}

## வெளிநாட்டு திரைப்படங்கள்
இந்தபட்டியல் இந்தியாவில் அதிக வசூல் செய்த வெளிநாட்டுபடங்களின் புள்ளிவிபரங்கள்.

## குறிப்புகள்

## மேற்கோள்கள்

+
இந்தியத் திரைப்படங்களின் பட்டியல்
சிவந்தெழுந்த பல்லவராயர்

**சிவந்தெழுந்த பல்லவராயர்** தமிழகத்தில் ஆட்சி செய்த குறுநில மன்னர்களான பல்லவராயர்களில் கடைசி மன்னர் ஆவார். இவர் கள்ளர் மரபைச் சேர்ந்தவர். பல்லவராய மன்னர்கள் சேதுபதியின் ஆட்சியின் கீழ் இருந்து வந்தனர். சிவந்தெழுந்த பல்லவராயர் கி.பி. 17-ஆம் நூற்றாண்டில் புதுக்கோட்டையில் ஆட்சி செய்தார். இவர் சேதுபதியின் ஆட்சியின் கீழ் இருக்க விரும்பாமல் தனியாட்சியாக இருக்க விரும்பி, தஞ்சை மராட்டிய மன்னர் எக்கோஜியின் உதவியை நாடினார். இதனை அறிந்த சேதுபதி, சிவந்தெழுந்த பல்லவராயரின் ஆட்சியை முடிவுக்குக் கொண்டு வந்து   17-ஆம் நூற்றாண்டில் இவர் வசம் இருந்த புதுக்கோட்டை வெள்ளாற்றுக்குத் தெற்குப் பகுதிகளை இரகுநாதராயத் தொண்டைமானுக்கு ஒப்படைத்து, அவரை 1686-இல் மன்னர் பதவிக்கு உயர்த்தினார். அக்காலப்பகுதியில் புதுக்கோட்டை, பல்லவராயன் சீமை என்றும், கள்ளர்ச்சீமை என்றும்  அழைக்கப்பட்டது.

புதுக்கோட்டை பல்லவராயர்கள் ஆட்சி செய்த பகுதிகளாக ஆலங்குடி நாடு, அமராபதி நாடு, கடவன்குடி நாடு, செங்காட்டூர் நாடு, திருப்பேரையூர் நாடு, வல்லநாடு, மெய்மலை நாடு, சந்திரேக்க நாடு, கொடுங்குன்றநாடு, கோளக்குடி நாடு, கோனாடு ஆகிய பகுதிகள் குறிக்கப்படுகின்றன. மார்த்தாண்ட பைரவ தொண்டைமான் பல்லவராயர் பரம்பரையைச் சேர்ந்தவர் ஆவார்.

## இதனையும் காண்க
* பெருமான் நம்பிப் பல்லவராயன்
* மாப்பிள்ளை பல்லவராயர்
* விஜய ரகுநாத பல்லவராயர்

## மேற்கோள்கள்

பகுப்பு:பல்லவராயர்கள்
பகுப்பு:குறுநில மன்னர்கள்
சார்கண்டே ராய்

**சார்கண்டே ராய்** *(Jharkhande Rai )* இவர் ஓர் இந்தியாவின் பொதுவுடைமை அரசியல்வாதி ஆவார். பூமிகார் பிராமணச் சமூகத்தைச் சேர்ந்த இவர், ஒரு சிறந்த தலைவராகவும், உத்தரப்பிரதேசத்தின் பூர்வாஞ்சலில் இந்தியப் பொதுடைமைக் கட்சியின் தூண்களில் ஒருவராகவும் இருந்தார். இவர் 1967, 1971 1980 இல் கோசி மக்களவைத் தொகுதியிலிருந்து 4 வது மக்களவை, 5 வது மக்களவை, 7 வது மக்களவைக்குத் தேர்ந்தெடுக்கப்பட்டார் .  மார்ச் 17, 1984 அன்று தான் இறக்கும் வரை இவர் அந்தப் மக்களவை உறுப்பினர் பதவியை வகித்தார்.  1980களின் பிற்பகுதி வரை, கிழக்கு உத்தரப்பிரதேசத்தில் பொதூடைமை இயக்கம் ஒரு முக்கிய சக்தியாக இருந்தது. இது பெரும்பாலும் விவசாய சமுதாயத்தில் இருந்து பரந்த ஆதரவைப் பெற்றிருந்தது. இதில் மதமோ சாதியோ ஒரு காரணியாக இல்லை  சார்கண்டே ராய் உழைக்கும் மக்களின் அபிலாசைகளை பிரதிநிதித்துவப்படுத்தினார்.

## ஆரம்பகால வாழ்க்கை மற்றும் கல்வி
சார்கண்டே ராய் 1914 இல் அசாம்கார் மாவட்டத்தின் அமிலா கிராமத்தில் இராதே ராய் என்பவரின் மகனாகப் பிறந்தார். இவர்  பஸ்தி மற்றும் கோரக்பூரில் உள்ள அரசுப்பள்ளிகளில் கல்வி பயின்றார்.  அலகாபாத் பல்கலைக்கழகத்தில் பட்டம் பெற்றார். இவர் 1926 இல் கமலா தேவி என்பவரை மணந்தார். இவர்களுக்கு ஒரு மகனும் ஒரு மகளும் இருந்தனர். இவர் ஒரு விவசாய மற்றும் சமூக மற்றும் அரசியல் தொழிலாளியாவார்.  இந்துசுத்தான் சோசலிச குடியரசுக் கட்சி  , புரட்சிகர சோசலிசக் கட்சியுடன் தொடர்பிலிருந்தவர்.  பிரிட்டிசு ஆட்சியின் போது 8 ஆண்டுகள் சிறைவாசம் அனுபவித்தார். பிப்ரிதி சதி வழக்கு, காசிப்பூர் ஆயுத சதி வழக்கு மற்றும் லக்னோ சதி வழக்கு ஆகியவற்றில் பங்கேற்றதற்காக 21 ஆண்டுகள் சிறைத்தண்டனை வழங்கப்பட்டது. சுதந்திரத்திற்குப் பிறகு விடுவிக்கப்பட்டார். சுதந்திரத்திற்குப் பிறகும் இவர் 18 முறை சிறையில் அடைக்கப்பட்டார்.

## வகித்த பதவிகள்
1. 1967 ஆம் ஆண்டில் உத்தரப்பிரதேச உணவு அமைச்சராக இருந்தார். சன்யுக்தா வித்யாக் தள் அரசு சரண் சிங் தலைமையில் நிலமற்றவர்களுக்கு நிலம் விநியோகிப்பதில் ஏற்பட்ட வேறுபாடு காரணமாக அமைச்சரவையில் இருந்து விலகினார்.

2. தலைவர், (i) இடைநிலைக் கல்லூரி, அமிலா அராம்கர் மற்றும் (ii) இடைநிலைக் கல்லூரி, சோனாடி, அராம்கர்

3. பொருளாளர், அகில இந்திய விவசாயிகள் சங்கம், புது தில்லி

## குறிப்புகள்

பகுப்பு:7வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:1984 இறப்புகள்
பகுப்பு:இந்தியப் பொதுவுடமைவாதிகள்
திரிச்சம்பரம் கோயில்

**திரிச்சம்பரம் கோயில்** (*Trichambaram Temple*) என்பது தென்னிந்தியாவின், கேரளத்தின், கண்ணூர் மாவட்டத்தில் தளிபரம்புவில் அமைந்துள்ள ஒரு கிருஷ்ணர் கோயில் ஆகும். இங்கு தவம் செய்ததாகக் கருதப்படும் *மகரிஷி ஷம்பராவுக்கு* மரியாதை செலுத்தும்விதமாக இந்த கோவிலுக்கு *திருஷம்பரா* என்ற பெயர் ஏற்பட்டதாக நம்பப்படுகிறது. கோயிலின் முக்கிய தெய்வம் கிருஷ்ணர், "கம்சாவதம்" க்குப் பிறகு, இரவுத்திரக் கோலத்தில் அமர்ந்திருக்கிறார்.  இந்த கோயில் உலக புகழ்பெற்ற குருவாயூர் கோயிலுக்கு இணையாகக் கருதப்படுகிறது. மேலும் இது குருவாயூர் கோயிலின் வடக்கே அமைந்துள்ளதால் *வடக்கு குருவாயூர்* என்றும் அழைக்கப்படுகிறது. இந்த கோயிலை கேரளத்தின் கண்ணூர் மாவட்டத்தில் சுமார் 15 கோயில்களை நிர்வகிக்கும் ஒரு முக்கிய தேவஸ்வம் வாரியமான டி.டி.கே.தேவஸ்வம் (தலிபரம்பா, த்ரிச்சம்பரம், காஞ்சிரங்காடு தேவசோம்) நிர்வகிக்கிறது. 

இந்த கோயில் பொ.ச. 11 ஆம் நூற்றாண்டைச் சேர்ந்த சமசுகிருத காவியமான மூஷிகவம்சத்தில்  குறிப்பிடப்பட்டுள்ளது.  

இந்தக் கோயிலின்  கருவறையானது 15 மற்றும் 16 ஆம் நூற்றாண்டைச் சேர்ந்த அழகிய சிற்பங்கள் மற்றும் சுவரோவியங்களைக் கொண்டுள்ளது. கோயில் வளாகத்தில், ஒரு தொட்டியின் நடுவில் துர்க்கைக்கு அமைக்கபட்ட ஒரு சன்னதியும் உள்ளது.  இந்தக் கோயில் பண்டைய கேரளத்தின் 108 துர்காலயங்களில் ஒன்றாகும். கோயில் வளாகத்திற்கு அருகில் சிவன், பிள்ளையார், சாஸ்தா, விஸ்வசேணர் மற்றும் நாக தெய்வங்களுக்கான சிற்றாலயங்கள் உள்ளன. இந்த கோவிலுக்கு அருகில் மூன்று குளங்கள் உள்ளன. 

## திருவிழா மற்றும் தீதாம்பு நிருதம்
[thumb| [கிருட்டிணன் மற்றும் பலராம - திருச்சம்பரம் ]]
கோயிலின் ஆண்டுத் திருவிழாவானது  ( *உற்சவம்* ) ஒரு வண்ணமயமான நிகழ்வாகும். இந்த விழாவானது பதினைந்து நாள் திருவிழாவாக நடக்கிறது. விழாவானது ஒவ்வொரு ஆண்டும் மலையாள நாட்காட்டியின் *கும்பம்* 22 இல் (இது பொதுவாக மார்ச் 6 அன்று வருகிறது) *கொடியெற்றத்துடன்* துவங்கி,  *மீனம்* 6 இல்  (இது பொதுவாக மார்ச் 20 அன்று) *கூடிப்பிரியலுடன்* ( திருவிழாவின் முடிவு) நிறைவடைகிறது. இந்தத் நாட்களுக்கு இடையில், 11 நாட்களுக்கு, *தீதாம்பு நிருதம்* (கிருஷ்ணர் மற்றும் பலராமர் தெய்வங்களைக் கொண்ட ஒரு வகையான நடனம்) பூக்கோத் நாடாவில் என்ற இடதில் (1 &nbsp; திருச்சம்பரம் கோயிலிலிருந்து கி.மீ.) நடக்கிறது. 

## மேலும் காண்க

* தளிப்பறம்பா 
* தளிப்பறம்பு ராஜராஜேஸ்வரர் கோயில் 

## குறிப்புகள்
 https://archive.today/20131002061957/http://www.sreerajarajeswaratemple.org/ 
பகுப்பு:கண்ணூர் மாவட்டத்திலுள்ள இந்துக் கோயில்கள்
பகுப்பு:Coordinates on Wikidata
தோடீக்குளம் சிவன் கோயில்

**தோடீக்குளம் சிவன் கோயில்** (*Thodikkulam Siva Temple*) என்பது தென்னிந்தியாவின், கேரளத்தின், கண்ணூர் மாவட்டத்தில் அமைந்துள்ள ஒரு சிவன் கோயில் ஆகும்.

இக்கோயிலானது கண்ணூருக்கு தென்கிழக்கே 34 கி.மீ தொலைவிலும், தலைசேரி மானந்தவாடி சாலையில் இருக்கும் கானவம் ஊரில் இருந்து இரண்டு கிலோமீட்டர் தொலைவில் உள்ளது. 

இக்கோயிலில் உள்ள சுவர் ஓவியங்கள் புகழ்பெற்றவை. இக்கோயில் பழசி இராசா குடும்பத்துக்கு நெருக்கமானது. 2000 ஆண்டுகளுக்கு முன்பு கட்டப்பட்டதாகக் கூறப்படும் இந்த சிவன் கோயில், இரண்டு மாடிகளில் கருவறை கட்டப்பட்டு, செவ்வக வடிவத்தில் உள்ளது. கருவறைக்கு முன்புறமுள்ள முகமண்டபமும் முழுமை பெறாமல் உள்ளது.

## மேற்கோள்கள்

பகுப்பு:கண்ணூர் மாவட்டத்திலுள்ள இந்துக் கோயில்கள்
பர்சினிக்கடவு பாம்பு பூங்கா

**பர்சினிக்கடவு பாம்பு பூங்கா** (Parassinikkadavu Snake Park) என்பது தென்னிந்தியாவில் உள்ள கேரளத்தின், கண்ணூர் மாவட்டத்தில்  உள்ள ஒரு பாம்பு பூங்கா ஆகும். இது கண்ணூர் மாநகராட்சியில்   இருந்து  தொலைவில் அமைந்துள்ள அந்தூர் நகராட்சியில் உள்ளது. இந்தப் பாம்பு பூங்காவானது கண்ணூரிலிருந்து தளிப்பறம்பா செல்லும்   தேசிய நெடுஞ்சாலை எண் 17 இல்   தொலைவில் அமைந்துள்ளது.  
## பாம்புகள் கண்காட்சி
இந்த பூங்காவில் பலவிதமான பாம்புகளும்,  பிற சிறிய விலங்குகளும் உள்ளன. இதில் இந்திய நாகம், இராச நாகம், கண்ணாடி விரியன், கட்டுவிரியன் உள்ளிட்டப் பல்வேறு விரியன் பாம்புகளும் உள்ளன. மலைப்பாம்பு உள்ளிட்ட விசமற்ற பாம்புகளும் பெருமளவில் உள்ளன. இந்த பூங்கா பாம்புகளைப் பாதுகாப்பதற்காக நிறுவப்பட்டுள்ளது. இவற்றில் பல இனங்கள் படிப்படியாக அழிந்து வரும் இனங்களாகும். இங்கு நடத்துப்படும் செயல் விளக்கக் காட்சியில், பயிற்சி பெற்ற பணியாளர்கள் நாகம், விரியன் போன்ற உள்ளிட்ட பலவிதமான பாம்புகளைக் கொண்டு காட்சி நடத்தி பாம்புகளைப் பற்றிய பழமையான அச்சங்களையும் மூடநம்பிக்கைகளையும் தணிக்க முயற்சி செய்கிறார்கள். ஆராய்ச்சி நோக்கங்களுக்காக பாம்புகளிலிருந்து விசத்தை பிரித்தெடுப்பதற்கான ஆய்வகம் இங்கு அமைக்கப்பட வேண்டும் என்றும் முன்மொழியப்பட்டுள்ளது. 
thumb| பர்சினிக்கடவு பாம்பு பூங்காவில் ஒரு பகுதி

## நுழைவு கட்டணம்

## பாம்பு கடி சிகிச்சை மையம்
பாபினிசேரி விஷா சிக்கிட்சா சொசைட்டி (பாம்பு கடி சிகிச்சை மையம்) 1964 ஆம் ஆண்டில் கேரளத்தின் கண்ணூரில் உள்ள பாப்பினிசேரியில் தொடங்கப்பட்டது. இந்த மையம் 1964 ஆம் ஆண்டு தொடங்கப்பட்டதிலிருந்து, பாம்பு கடியால் பாதிக்கபட்டவர்களுக்கு சிகிச்சையளிப்பதில் இப்பகுதியில் உள்ள ஒரே மையமாகசெயல்பட்டுக்  கொண்டுள்ளது. இங்கு இதுவரை பத்து இலடசத்துக்கும் கூடுதலான பாம்புகடியால் பாதிக்கபட்டவர்களுக்கு சிகிச்சை அளிக்கப்பட்டு மருத்துவ ரீதியாக ஆவணப்படுத்தப்பட்டுளது. 
## மேலும் காண்க
* பரசினிக்கடவு
## மேற்கோள்கள்

## புற இணைப்புகள்

பகுப்பு:கண்ணூர் மாவட்டத்திலுள்ள கட்டடங்கள்
பகுப்பு:பாம்புகள்
பகுப்பு:கண்ணூர் மாவட்டத்திலுள்ள சுற்றுலாத் தலங்கள்
பகுப்பு:Coordinates on Wikidata
பகுப்பு:கேரளத்திலுள்ள உயிரியல் பூங்காக்கள்
பறக்கும் கார்

**பறக்கும் கார்** *(Flying car)* என்பது தனிப்பட்ட ஒரு வகையான விமான வாகனமாகும். சாலையில்  செல்லக்கூடிய விமானம் என்றும் இதை கூறலாம். தரை மற்றும் காற்று இரண்டு பாதைகளிலும் போக்குவரத்து வசதியை இவ்வாகனம் வழங்குகிறது. "பறக்கும் கார்" என்ற சொல் சில நேரங்களில் மிதவை வானூர்தியையும் குறிக்கப் பயன்படுத்தப்படுகிறது.

20 ஆம் நூற்றாண்டின் முற்பகுதியில் இருந்து பல மூல முன்மாதிரிகள் கட்டப்பட்டு வருகின்றன. நிலைத்த இறக்கை வானூர்தி போன்ற பல்வேறு விமான தொழில்நுட்பங்கள் இதற்காகப் பயன்படுத்தப்பட்டும் வருகின்றன. சில வாகனங்கள் உண்மையான செங்குத்து புறப்பாடு மற்றும் தரையிறக்கச் செயல்திறனை கொண்டவையாக உள்ளன.  2021 ஆம் ஆண்டை இலக்காகக் கொண்டு சாலையிலும் பயணிக்கக்கூடிய முதல் பறக்கும் காரை பிஏஎல்-வி என்ற டச்சு நிறுவனம் உற்பத்தி செய்யும் பணியில் முழு மூச்சாக ஈடுபட்டு வருகிறது.
 
பறக்கும் கார்களின் தோற்றம் பெரும்பாலும் எதிர்காலவியலாளர்களால் முன் கணிக்கப்பட்டு வருகின்றன. அவர்களின் முயற்சிகள் எதிர்பார்க்கும் முறையில் உற்பத்தியை எட்ட முடியாமல் போனதால், "எனது பறக்கும் கார் எங்கே?" என்ற ஒரு நகைச் சொற்றொடர் உருவாகிவிட்டது. கற்பனை மற்றும் அறிவியல் புனைகதைகளில் பறக்கும் கார்கள் பிரபலமான கருப்பொருளாக வலம்வருகின்றன. 

## தொடக்ககால முயற்சிகள்

1926 ஆம் ஆண்டு என்றி ஃபோர்டு ஒரு சோதனை ஒற்றை இருக்கை விமானத்தை முன்மொழிந்தார். தொலைதூர பறக்கும் முயற்சியில் விமானம் விபத்துக்குள்ளானதால் இரண்டு ஆண்டுகளுக்குப் பின்னர் அத்திட்டம் கைவிடப்பட்டது. விமானியும் இவ்விபத்தில் உயிரிழந்தார்.  இதுவோர் பறக்கும் கார் அல்ல என்றாலும் அது அந்த நேரத்தில் பத்திரிகையாளர்களின் கவனத்தை ஈர்த்தது. மலிவு விலையில் உற்பத்தி செய்யப்பட்ட ஒரு விமான தயாரிப்பாக இது இருக்கும் என்று கருதப்பட்டு இந்நிகழ்வு பொதுமக்களை உற்சாகப்படுத்தியது. தானியங்கி ஊர்திகள் போலவே இவையும்  தயாரிக்கப்படும், சந்தைப்படுத்தப்படும், விற்கப்படும் மற்றும் பராமரிக்கப்படும் என்று மக்கள் கருதினார்கள் . இந்த விமானம் எதிர்காலத்தில் அந்தக் கால ஃபோர்டு நிறுவனத்தின் வாகன மாதிரி டி போலவே பொதுவானதாகிவிடும் என்றும் நம்பினார்கள்.

1940 ஆம் ஆண்டு என்றி ஃபோர்டு பிரபலமாக கணித்தார்: "எனது வார்த்தையைக் குறித்துக் கொள்ளுங்கள்”. ஒரு கூட்டு விமானம் மற்றும் மோட்டார் கார் ஒன்று விரைவில் வருகிறது. நீங்கள் சிரிக்கலாம், ஆனால் அது வரும்." என்று 1940 ஆம் ஆண்டு என்றி ஃபோர்டு பிரபலமாக கணித்துக் கூறினார். 

## மேற்கோள்கள்

பகுப்பு:தானுந்துகள்
கிப்லி கடிகாரம்

**கிப்லி கடிகாரம்** (*Ghibli Clock*) சப்பானில் தோக்கியோ நகரத்திலுள்ள மினாடோ பகுதியின் நிட்டெரி கோபுரத்திற்கு வெளிப்புறத்தில் அமைக்கப்பட்டுள்ள மிகப்பெரிய ஒரு கடிகாரம் ஆகும். நிப்பான் தொலைக்காட்சி கோபுரம் என்றும் அயாவோ மியாசகி என்பவரால் வடிவமைக்கப்பட்ட காரணத்தால் அயாவோ மியாசாகி நிப்பான் தொலைக்காட்சி பெரிய கடிகாரம் என்றும் நிட்டெரி மணிகூண்டு என்றும் பல பெயர்களால் இக்கடிகாரம் அழைக்கப்படுகிறது. செப்பு மற்றும் எஃகு ஆகிய உலோகங்களைப் பயன்படுத்தி இக்கட்டமைப்பு உருவாக்கப்பட்டுள்ளது. கடிகாரம் சுமார் 12 மீ உயரமும் 18 மீ அகலமும் கொண்டதாகும். 32 இயந்திர அச்சு மற்றும் ஒலி பொறிகளை கொண்டு தானியங்கி முறையில் இயங்கும் முறையில் வடிவமைக்கப்பட்டுள்ளது. ஒலி பொறிகள் திங்கள் முதல் வெள்ளி வரை 5 தடவைகளும் (12:00, 13:00, 15:00, 18:00, 20:00), சனி, ஞாயிற்றுக்கிழமைகளில் 6 தடவைகளும் (10:00, 12:00, 13:00, 15:00, 18:00, 20:00), 3 நிமிடங்கள் அளவுக்கு ஒலியெழுப்புகின்றன.

## வரவேற்பு
டைம் அவுட் டோக்கியோ இதழின் ஆசிரியர்களான  மாட் சுக்லே மற்றும் கைலா இமாடா ஆகியோர் தோக்கியோ நகரத்தின் "சிறந்த பொது கலை சிற்பங்கள்" என்ற பட்டியலில் 2019 ஆம் ஆண்டு  இக்கடிகாரத்தையும் உள்ளடக்கியுள்ளனர்.

## மேற்கோள்கள்

## வெளி இணைப்புகள்
* 

பகுப்பு:சப்பான்
பகுப்பு:கடிகாரங்கள்
கல்பநாத் ராய்

**கல்பநாத் ராய்** *(Kalpnath Rai)* (4 சனவரி 1941 - 6 ஆகத்து 1999) இவர் ஓர் இந்திய அரசியல்வாதி ஆவார். இவர் 1974 &ndash; 80, 1980 &ndash; 86, மற்றும் 1986 &ndash; 92 க்கு இடையில் மாநிலங்களவையில் உறுப்பினராகப் பணியாற்றினார். அதே போல் உத்தரபிரதேச மாநிலத்தில் உள்ள கோசி தொகுதியில் இருந்து மக்களவைக்கு நான்கு முறை தேர்ந்தெடுக்கப்பட்டார். இவர் இந்திய தேசிய காங்கிரசு அமைச்சரவையில் பல்வேறு துறைகளின் அமைச்சராக இருந்தார்.

கோசி மக்களவைத் தொகுதியிலிருந்து ஒரு உறுப்பினராக இருந்த நாட்களில் மௌ ஒரு மாவட்டமாக மாறியதற்கான பெருமைக்குரியவர் ஆவார்.

## ஆரம்ப கால வாழ்க்கை
இராய் ஒரு பூமிகார் பிராமணக் குடும்பத்தில் பிறந்து உத்தரபிரதேசத்தில் உள்ள கோரக்பூர் பல்கலைக்கழகத்தில் கல்வி பயின்றார். ஆங்கிலம் மற்றும் சமூகவியலில் முதுகலைப் பட்டங்களும், சட்டமும் படித்தார். பின்னர், அலகாபாத் உயர்நீதிமன்றத்தில் வழக்கறிஞராகப் பயிற்சி பெற்றார்.

## இறப்பு
இராய், 1999 ஆகத்து 6 அன்று, தனது 58 வயதில், மாரடைப்பால் இறந்தார். இவருக்கு மனைவி, ஒரு மகன் மற்றும் ஐந்து மகள்கள் இருந்தனர்.

## குறிப்புகள்

பகுப்பு:1941 பிறப்புகள்
பகுப்பு:1999 இறப்புகள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்